عبد العزیز راجحی

عبد العزيز بن عبد اللہ راجحی (پیدائش 1361ھ / 1942ء) سعودی عرب کے معروف عالمِ دین اور جامعہ امام محمد بن سعود الاسلامیہ (ریاض) میں عقیدہ اور معاصر مذاہب کے شعبے کے ایسوسی ایٹ پروفیسر ہیں۔ ان کی ولادت بكيريہ نامی قصبے میں ہوئی جو منطقہ قصيم (سعودی عرب) کا ایک علاقہ ہے۔

## ابتدائی زندگی اور تعلیم
شیخ عبد العزیز راجحی نے اپنی ابتدائی زندگی بكيريہ میں گزاری، وہیں قرآنِ کریم حفظ کیا اور مقامی علما سے ابتدائی دینی تعلیم حاصل کی۔ ابتدائی، متوسطہ اور ثانوی تعلیم وہیں مکمل کرنے کے بعد ریاض منتقل ہوئے اور جامعہ امام محمد بن سعود الاسلامیہ کے کلیة الشريعة (شعبہ شریعت) میں داخلہ لیا۔
فراغت کے بعد وہ اسی جامعہ کے کلیة أصول الدين میں قسم العقيدہ والمذاہب المعاصرہ (شعبہ عقیدہ و معاصر مذاہب) میں استاد مقرر ہوئے، جہاں وہ تاحال تدریسی خدمات انجام دے رہے ہیں۔

ان کے متعدد علمی و تحقیقی کاموں میں کتب کی تحقیق، علمی مقالوں کی نگرانی (ماسٹرز و ڈاکٹریٹ) اور اہلِ سنت کے علمی ورثے پر شروحات شامل ہیں۔ ان کے زیر نگرانی ابن تیمیہ کی کتاب بيان تلبيس جہميہ کی تحقیق ہوئی، جو مجمع الملك فهد لطباعة المصحف الشريف (مدینہ منورہ) سے 10 جلدوں میں شائع ہوئی۔ اسی طرح ابن قيم کی الكافيہ الشافيہ فی الانتصار للفرقة الناجية چار جلدوں میں ان کی نگرانی میں تحقیقی کام کے طور پر مکمل ہوئی۔
ان کی ایک مشہور تالیف ہے:منحة الملک الجليل شرح صحيح محمد بن إسماعيل 
### علمی و تدریسی خدمات
جامعہ امام محمد بن سعود الاسلامیہ میں کلیہ اصول الدين کے قسم العقيدہ میں طویل عرصہ تدریسی خدمات انجام دیں۔
وزارت الشؤون الإسلاميہ والدعوة والإرشاد کے ساتھ ایامِ حج میں فتویٰ و تعلیم کے کام میں شریک رہے۔

حرمین شریفین میں مختلف مواقع پر تدریسی حلقوں میں حصہ لیا۔
درجاتِ اعلیٰ (ماسٹرز و ڈاکٹریٹ) کے درجنوں علمی مقالوں کی نگرانی اور مناقشہ (وائس چیئرمین شپ) کی۔
ریاض میں خطبۂ جمعہ دیتے رہے۔

ریاض میں ان کے باقاعدہ ہفتہ وار بیس سے زائد دروس مختلف علومِ شریعت میں منعقد ہوتے ہیں۔
سعودی عرب اور خلیجی ممالک میں عقیدہ اور دیگر علوم پر علمی کورسز منعقد کیے۔

### علمی تصانیف
عبد العزیز الراجحی کی تصنیفات کی تعداد ستر (70) سے زائد ہے۔ چند مشہور تصانیف درج ذیل ہیں:
* 1. منحة الملک الجليل بشرح صحيح محمد بن إسماعيل البخاري — 14 جلدیں
* 2. توفيق الرب المنعم بشرح صحيح الإمام مسلم — 9 جلدیں
* 3. شرح رسائل ابن تيمية — متعدد جلدات
* 4. شرح رسائل محمد بن عبد الوہاب
* 5. حل العقدة بشرح العمدة (عمدة الفقه) — 2 جلدیں
* 6. الافہام بشرح بلوغ المرام — 2 جلدیں
* 7. الإعانة على تقريب الشرح والإبانة — 2 جلدیں
* 8. الہداية الربانية بشرح العقيدة الطحاوية
* 9. بیس ہزار سے زائد فتاویٰ — تحریری، درسی اور ٹیلیفونک فتاویٰ شامل .

### دروس
شیخ کے دروس میں قرآن و حدیث، فقہ، عقیدہ اور اصول شامل ہیں۔ ان پر جو کتابیں پڑھائی جاتی ہیں، ان میں سے چند درج ذیل ہیں:
* صحیح بخاری و صحیح مسلم
* سنن ابوداؤد، ترمذی، نسائی، ابن ماجہ
* موطأ امام مالک، صحیح ابن خزیمہ
* بلوغ المرام، ریاض الصالحین
* کتاب التوحید، رسائل ائمہ الدعوة
* تفسیر ابن کثیر، عمدة الفقه
* العقیدہ الواسطیة، الفتوى الحموية، الرسالة التدمرية، لمعة الاعتقاد، العقیدة السفارینیة، العقیدة الطحاویة وغیرہ 

### شیوخ و اساتذہ
* شیخ عبد العزیز الراجحی نے متعدد اکابر علما سے تعلیم حاصل کی، جن میں نمایاں ہیں:
* محمد بن إبراہيم آل الشيخ — سابق مفتیِ عام سعودی عرب؛ ان کے دروس میں فجر سے عشاء تک شریک رہتے۔
* عبد العزيز بن باز — جن سے بیس سال تک وابستہ رہے۔
* عبد اللہ بن حميد — سابق رئیس مجلس القضاء الأعلى ۔

## حوالہ جات

زمرہ:فقہا
زمرہ:سلفی شخصیات
زمرہ:سعودی مصنفین
زمرہ:سعودی سنی مسلم
زمرہ:سنی فقہا
زمرہ:علماء علوم اسلامیہ
زمرہ:مسلمان علما
زمرہ:سعودی ائمہ کرام
زمرہ:سنی علماء اسلام
زمرہ:سعودی عرب کے سنی علماء اسلام
زمرہ:سعودی عرب سلفی
زمرہ:حنابلہ
زمرہ:البکیریہ کی شخصیات
زمرہ:ویکی ڈیٹا والے صفحات
زمرہ:شاگرد ویکی ڈیٹا سے ماخوذ
زمرہ:1361ھ کی پیدائشیں